ข้อบัญญัติองค์การบริหารส่วนตำบลรอบเวียงข้อบัญญัติองค์การบริหารส่วนตำบลรอบเวียงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลรอบเวียงอำเภอเมืองเชียงราย จังหวัดเชียงรายพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลรอบเวียงโดยอาศัยความเห็นชอบของสภาองค์การบริหารส่วนตำบลรอบเวียงและนายอำเภอเมืองเชียงราย จึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลรอบเวียง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลรอบเวียง อำเภอเมืองเชียงราย จังหวัดเชียงรายพ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับได้ตั้งแต่วันถัดจากประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับ เมื่อมีการประกาศกฎกระทรวงให้ใช้บังคับผังเมืองรวมเมืองเชียงรายที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดแม่น้ำกก ฝั่งใต้ด้านตะวันออก จดแม่น้ำลาว ฝั่งตะวันตกด้านใต้ จดเส้นแบ่งเขตระหว่างตำบลรอบเวียงกับตำบลเวียงชัย อำเภอเวียงชัย และเส้นขนานระยะ ๕๐๐ เมตรกับถนนทางหลวงแผ่นดินหมายเลข ๑๒๓๓ ฟากเหนือด้านตะวันตก จดเส้นแบ่งเขตเทศบาลนครเชียรายระหว่างหลักเขตที่ ๗ ถึงหลักเขตที่ ๘ และแม่น้ำกรณ์ ฝั่งตะวันออก บรรจบกับแม่น้ำกกฝั่งใต้ เว้นแต่พื้นที่บริเวณที่ ๒(๒) ด้านเหนือ จดเส้นแบ่งเขตระหว่างตำบลรอบเวียงกับตำบลดอยฮางด้านตะวันออก จดแม่น้ำกก ฝั่งใต้ เป็นเส้นตรงไปทางทิศใต้จดเขตโรงพยาบาลส่งเสริมสุขภาพตำบลรอบเวียงทิศตะวันตก ไปทางทิศใต้ระยะ ๑,๔๔๐ เมตร บรรจบกับเส้นตรงบริเวณถนนบ้านหัวฝาย ซอย ๔บรรจบกับถนนทางหลวงแผ่นดิน หมายเลข ๑๒๑๑ ไปทางทิศตะวันตกเฉียงเหนือ ระยะ ๑,๐๖๐ เมตรด้านใต้ จดเส้นขนานระยะ๒๐๐ เมตร กับเส้นแบ่งเขตเทศบาลนครเชียงรายระหว่างหลักเขตที่ ๑๕ ถึงหลักเขตที่ ๑๖ด้านตะวันตก จดเส้นแบ่งเขตระหว่างตำบลรอบเวียงกับตำบลแม่กรณ์บริเวณที่ ๒ หมายความว่าพื้นที่ในบริเวณ ดังต่อไปนี้(๑) ด้านเหนือ จดเส้นตรงบริเวณถนนแควหวายบรรจบกับถนนทางหลวงชนบทชร.๕๐๒๓ ไปทางทิศตะวันออกระยะ ๑,๑๕๐ เมตรบรรจบกับแม่น้ำกรณ์ไปทางทิศตะวันออกเฉียงเหนือ ระยะ ๒,๑๕๐ เมตร บรรจบกับถนนทางหลวงชนบท ชร. ๔๐๑๓ ไปทางทิศตะวันออกเฉียงใต้ ระยะ๗๐๐ เมตรด้านตะวันออก จดเส้นขนานระยะ ๑๐๐ เมตร กับน้ำแม่ลาวฝั่งตะวันตก บรรจบกับถนนทางหลวงแผ่นดินหมายเลข ๑๒๓๒ ขนานกับระยะ ๑๐๐ เมตรกับน้ำแม่ลาวฝั่งตะวันตกไปทางทิศใต้ระยะ ๔๐๐ เมตรด้านใต้ จดเส้นขนานระยะ๔๐๐ เมตร กับศูนย์กลางถนนทางหลวงแผ่นดินหมายเลข ๑๒๓๒ด้านตะวันตก จดเส้นแบ่งเขตเทศบาลนครเชียงรายระหว่างหลักเขตที่ ๖ ถึงหลักเขตที่ ๗ จดน้ำแม่กรณ์ ฝั่งตะวันออก(๒) ด้านเหนือ จดเส้นแบ่งเขตเทศบาลนครเชียงรายระหว่างหลักเขตที่ ๗ กับหลักเขตที่ ๘ด้านตะวันออก จดเส้นขนานระยะ ๕๐๐ เมตร กับศูนย์กลางถนนทางหลวงแผ่นดินหมายเลข๑๒๓๓ บริเวณเส้นแบ่งเขตเทศบาลนครเชียงราย หลักเขตที่ ๘ด้านใต้ จดเส้นแบ่งเขตระหว่างตำบลรอบเวียงกับตำบลเวียงชัย(๓) ด้านเหนือ จดน้ำแม่กก ฝั่งใต้ และสวนสาธารณะหาดเชียงรายด้านตะวันออก จดเส้นแบ่งเขตเทศบาลนครเชียงราย ระหว่างหลักเขตที่๑๖ ถึงหลักเขตที่ ๑๙ด้านใต้ จดเส้นแบ่งเขตเทศบาลนครเชียงรายระหว่างหลักเขตที่ ๑๕ ถึงหลักเขตที่ ๑๖ด้านตะวันตก จดเส้นตรงบริเวณถนนบ้านหัวฝาย ซอย ๔บรรจบกับถนนทางหลวงแผ่นดินหมายเลข ๑๒๑๑ ไปทางทิศตะวันตกเฉียงเหนือ ระยะ ๑,๐๖๐ เมตร เป็นเส้นตรงไปทางทิศเหนือ ระยะ ๑,๔๔๐ เมตรบรรจบกับแม่น้ำกกฝั่งใต้เว้นแต่ พื้นที่บริเวณที่ ๓บริเวณที่ ๓ หมายความว่าพื้นที่ในบริเวณ ดังต่อไปนี้(๑) ด้านเหนือ จดเส้นขนานระยะ ๒๐๐ เมตรกับเส้นแบ่งเขตเทศบาลนครเชียงราย ระหว่างหลักเขตที่ ๑๕ ถึงหลักเขตที่ ๑๖ด้านตะวันออก จดเส้นขนานระยะ ๑,๐๐๐ เมตรกับเส้นแบ่งเขตระหว่างตำบลรอบเวียง กับตำบลแม่กรณ์ด้านใต้ จดเส้นแบ่งเขตเทศบาลนครเชียงรายระหว่างหลักเขตที่ ๑๕ ถึงหลักเขตที่ ๑๖ด้านตะวันตก จดเส้นแบ่งเขตระหว่างตำบลรอบเวียงกับตำบลแม่กรณ์ทั้งนี้ พื้นที่บริเวณที่ ๑ บริเวณที่ ๒และบริเวณที่ ๓ ปรากฏตามแผนที่แนบท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ห้องแถว ตึกแถว หรือบ้านแถว(๘) อาคารชุดตามกฎหมายว่าด้วยอาคารชุด(๙) หอพักตามกฎหมายว่าด้วยหอพักข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สถานบริการตามกฎหมายว่าด้วยสถานบริการ(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) โรงฆ่าสัตว์(๘) โรงกำจัดขยะมูลฝอย(๙) โรงซื้อขายหรือเก็บเศษวัสดุข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารหรือสถานที่ที่ใช้ประโยชน์เพื่อการสงเคราะห์หรือรับเลี้ยงเด็ก(๘) อาคารหรือสถานที่ที่ใช้เพื่อการสงเคราะห์หรือรับเลี้ยงคนชราข้อ ๗ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ และข้อ ๖ข้อ ๘ ภายในพื้นที่ที่กำหนดไว้ตามข้อ ๓ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ๖ข้อ ๙ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลรอบเวียงรักษาการตามข้อบัญญัตินี้ประกาศณ วันที่ ๗ พฤษภาคม พ.ศ. ๒๕๕๘ไพศาล พุทธิมานายกองค์การบริหารส่วนตำบลรอบเวียง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลรอบเวียง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลรอบเวียง อำเภอเมืองเชียงราย จังหวัดเชียงรายพ.ศ. ๒๕๕๘๒. บัญชีท้ายข้อบัญญัติองค์การบริหารส่วนตำบลรอบเวียงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลรอบเวียง อำเภอเมืองเชียงราย จังหวัดเชียงรายพ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๐ มิถุนายน๒๕๕๘ปุณิกา/ผู้ตรวจ๑๙ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๓๑ ง/หน้า ๓๗/๙ มิถุนายน ๒๕๕๘